open-index/open-wikipedia-markdown huggingface dataset:
מערכת הוכחת עבודה

**מערכת הוכחת עבודה** (באנגלית: **Proof-of-work system**) היא שיטה באמצעותה ניתן למנוע התקפת מניעת שירות (התקפת DoS) ושימושים לא תקינים אחרים בשירותים כגון גנבת מטבעות קריפטוגרפיים. השיטה הומצאה על ידי סינתיה דוורק ומוני נאור, ופורסם במאמר בשנת 1993..

דוגמה מוקדמת לשימוש במערכת הוכחת עבודה שנועדה להעניק ערך למטבע הוא מטבע הקונכייה שמקורו באיי שלמה.

תכונת מפתח של שיטות להוכחת עבודה היא האסימטריה שלהם: העבודה חייבת להיות קשה (אבל אפשרית) בצד של המבקש אבל קלה לבדיקה מבחינת ספק השירות.

## שימוש
מערכת שממומשת ב-Hashcash (מערכת למניעת דואר זבל), משתמשת בפונקציות גיבוב הופכיות באופן חלקי כדי להוכיח שנעשתה עבודה, ורק אז ניתן לשלוח הודעת דואר אלקטרוני. למשל, הדוגמה הבאה מייצגת כ-252 חישובי גיבוב (האש) שנועדו כדי לשלוח מייל ל: `calvin@comics.net` ב-19 בינואר 2038:
 X-Hashcash: 1:52:380119:calvin@comics.net:::9B760005E92F0DAE
זה מאומת על ידי חישוב יחיד, באמצעות הבדיקה שגיבוב באמצעות SHA-1 של החותמת (משמיטים את הכותרת `X-Hashcash:` כולל הנקודתיים, וכל כמות של רווחים עד לספרה '1') מתחיל עם 52 אפסים בבסיס בינארי, או 13 אפסים בבסיס הקסדצימלי:
 0000000000000756af69e2ffbdb930261873cd71
כדי להגיע למספר האפסים הגדול הזה, התוכנה מנסה כל פעם רצף אותיות שונה שמתווסף לאימייל (אחרי שלושת הנקודתיים), עד שתוצאת הגיבוב תיתן את מספר האפסים המבוקש (שמופיעים בראשית תוצאת הגיבוב). לכן, תוקף אפשרי יצטרך להשקיע הרבה זמן ומשאבים חומריים וכספיים כדי לשלוח כמות גדולה של דואר זבל, ושיטה זו אמורה למנוע זאת ממנו.

## מערכת הוכחת עבודה בביטקוין
בשנת 2009, מערכת הביטקוין עלתה לאוויר. ביטקוין הוא מטבע קריפטוגרפי מבוזר, מגנון הקונצזוס של ביטקוין מבוסס על הוכחת עבודה. מבוצע גיבוב על כותרת של בלוק חדש שכורה רוצה להוסיף לבלוקצ'יין וקושי הוכחת העבודה (הכרייה) נקבע במספר האפסים שתוצאת הגיבוב צריכה להתחיל איתם.

התקפת ניצול כפול נפתרת, תחת הנחות מסוימות, על ידי שימוש בשרשרת "בלוקים" מבוזרת המכונה "בלוקצ'יין" שבה נמצא התיעוד של העברות הכספים. המטבע "נכרה" על ידי שימוש בפונקציית ה-Hash שלרוב מבוצע על ידי מחשבים ייעודיים לכריה, וה"בלוקים" שנוצרים מתעדים את העברות המטבעות מכתובת לכתובת ומאושרים על ידי רשת מבוזרת של "צמתים".

בביטקוין הקושי (מספר האפסים שמופיע בתחילת תוצאת הגיבוב) משתנה בהתאמה לכוח הכרייה (יכולת העיבוד של הכורים) כך שבממוצע ייווצר בלוק חדש כל 10 דקות.

ככל שגדל מספר הבלוקים המשורשרים בבלוקצ'יין, כך מערכת הוכחת העבודה מתחזקת, כי כדי לשנות בלוק שנמצא למשל במקום העשירי מסוף שרשרת הבלוקים העכשווית, נצטרך לשנות ולחשב מחדש את גיבוב כל הבלוקים שמתחתיו, כלומר התשיעי מהסוף עד האחרון, כדי שגיבובם יתחיל במספר האפסים הנדרש. (גיבובם משתנה כי כל בלוק מכיל את גיבוב ראש הבלוק שקדם לו, ולכן אם השתנה הבלוק הקודם נצטרך לשנות גם את הבלוק שאחריו כדי שהוא יכיל את ראש הבלוק החדש של קודמו וכדי שגיבוב הבלוק יחזיר את מספר האפסים הרצוי, וכך הלאה).

## הערות שוליים

קטגוריה:מטבעות מבוזרים
קטגוריה:קריפטוגרפיה
1961 בצרפת

שנת **[[1961]] ב[[צרפת]]** הייתה השנה בה ציינה צרפת 974 שנות לאום.

## הנהגה
* נשיא צרפת: שארל דה גול.
* ראש ממשלת צרפת: מישל דברה.

## אירועים
* 8 בינואר - משאל העם הצרפתי על מתן זכות ההגדרה העצמית לאלג'יריה מאושר על ידי 3 רבעים מקהל הבוחרים.
* 18 במרץ - הפסקת אש נכנסת לתוקף במלחמת העצמאות של אלג'יריה.
* 21 באפריל-26 באפריל - מרד הגנרלים באלג'יריה: ניסיון הפיכה כושל מאורגן על ידי ארבעה גנרלים צרפתים בדימוס.
* 31 במאי - הגנרלים המורדים מוריס שאל ואנדרה זלר נידונים ל-15 שנות מאסר.
* 31 במאי - הנשיא ג'ון פ. קנדי ושארל דה גול נפגשים בפריז.
* 17 באוקטובר - הטבח בפריז בו בהוראתו של מפקד המשטרה בפריז, מוריס פאפון, תקפה המשטרה הפריזאית קהל מפגינים אלג'ירי לא חמוש.

## אמנות וספרות

## ספורט
* 25 ביוני - מתחיל הטור דה פראנס.
* 19 ביולי - מסתיים הטור דה פראנס עם זכיית ז'אן אנקטיל.

## נולדו
* 15 באפריל - חוסה אניגו, שחקן כדורגל ומאמן.
* 16 במאי - סולוויג דומרטין, שחקנית (נפטרה ב-2007).
* 21 בספטמבר - פיליפ אנזיאני, שחקן כדורגל ומאמן.
* 29 בספטמבר - ז'אן מארי נף, נהג מרוצי סוסים.

## נפטרו
**([[:קטגוריה:צרפתים שנפטרו ב-1961|קטגוריה:צרפתים שנפטרו ב-1961]])**
* 3 במאי - מוריס מרלו-פונטי, פילוסוף (נולד ב-1908).
* 1 ביולי - לואי פרדינאן סלין, סופר (נולד ב-1894).

## קישורים חיצוניים

צרפת
חוריז

**חוריז** (ערבית: **حريز**) הוא כפר פלסטיני הממוקם שבעה ק"מ דרומית מזרחית לחברון. הכפר נמצא בנפת חברון ובדרום הר חברון. לפי נתוני הלשכה הפלסטינית המרכזית לסטטיסטיקה, האוכלוסייה מנתה 997 תושבים באמצע שנת 2006.

## קישורים חיצוניים
* Hureiz aerial photo,  המכון למחקר יישומי - ירושלים (ARIJ) 

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
רוסלקה: אגם המתים

**רוסלקה: אגם המתים** (ברוסית: **Русалка. Озеро мертвых**) הוא סרט אימה רוסי בבימויו של סביאטוסלב פודגאייבסקי. בסרט מככבים ויקטוריה אגלאקובה (שהשתתפה גם בסרטי אימה אחרים של פודגאייבסקי) ויפים פטרונין

הקרנת הבכורה של הסרט ברוסיה נערכה ב-13 בספטמבר 2018.

## תקציר עלילת הסרט
זוג צעיר מתחיל לחוות אירועים מיסטיים בלתי מוסברים. בניסיון להבין מה פגע בהם, האישה מבינה כי זה החל במפגש מקרי עם רוסלקה על חוף אגם ביער, שבעקבותיו הגבר מתחיל לאבד מכוחו מדי יום ביומו. האישה תיאלץ להילחם ברוסלקה על מנת להסיר את הקללה מבעלה.

## צוות השחקנים
* ויקטוריה אגלאקובה
* יפים פטרונין
* ניקיטה ילנב
* ססיל פלז'ה
* איגור חריפונוב
* סופיה שידלובסקאיה
* דאריה יארצבה
* דמיטרי יארצב
* אלה ארטמונובה
* אמיל סאלס

## קישורים חיצוניים

## הערות שוליים

קטגוריה:סרטי סביאטוסלב פודגאייבסקי
קטגוריה:סרטי 2018
קטגוריה:סרטים ברוסית
קטגוריה:סרטי אימה רוסיים
קטגוריה:סרטי מותחן פסיכולוגיים
אמריש

**אמריש** (בערבית: **امريش**) הוא כפר פלסטיני הנמצא עשרה קילומטרים דרומית-מערבית לחברון. הכפר נמצא בנפת חברון שבדרום יהודה ושומרון. לפי נתוני הלשכה הפלסטינית המרכזית לסטטיסטיקה, בשנת 2017 מנתה אוכלוסיית הכפר 2,208 תושבים.

## קישורים חיצוניים
* Survey of Western Palestine, Map 21:    IAA, Wikimedia commons
* Imreish Village (Fact Sheet)
* Imreish Village Profile
*  Imreish Village Area Photo
*  The priorities and needs for development in Imreish village based on the community and local authorities’ assessment

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
נתן גרינשטיין

**נתן גרינשטיין** (1877 - 1 בינואר 1944) פעיל ציוני וכימאי שנודע בהמצאת שיטה להפיכת אצטילן לאצטאלדהיד, שנקראה על שמו "שיטת גרינשטיין", שהייתה בשימוש תעשייתי נרחב במשך כ-50 שנה.

## קורות חייו
גרינשטיין נולד בקובנה ולמד כימיה בקרלסרוהה, בין השאר אצל פריץ הבר. בתום לימודיו עבד עבור Chemische Fabrik Griesheim-Elektron בפרנקפורט, שלימים הייתה חלק מהאיחוד שיצר את קונצרן אי גה פארבן. בשנת 1907 הוא פרסם מאמר עם חוקר בשם בהרן על ניסויים שהראו ש-V2O5 הוא זרז חמצון מאוד יעיל להפיכת אתנול מעורב באוויר לאצטאלדהיד ולחומצה אצטית.

בשנת 1910 הוא המציא שיטה להפיכת אצטילן לאצטאלדהיד בעזרת כספית כזרז. השיטה הוכנסה לייצור תעשייתי בשנת 1916, והייתה השיטה הראשית לייצור אצטאלדהיד במשך כ-50 שנה. שיטה זאת סנתזה את האצטאלדהיד וייתרה את הצורך לפרק אותו מתפוחי אדמה. סביב השיטה התפתחה בגרמניה תעשייה כימית ענפה שייצרה חומצה אצטית, אנהידריד אצטי, אצטון וחומרים נוספים מאצטאלדהיד. בכתבה בעיתון בתחילת 1920 נמנתה עבודתו עם אלו של פריץ הבר והיינריך קארו כאחראיות להתפתחות של התעשייה הכימית הגרמנית לאחר מלחמת העולם הראשונה.

בשנת 1913 הגיש גרינשטיין בקשת פטנט שהייתה הראשונה להציג שיטה לייצור חומצה אצטית ישירות מאצטילן ללא הזדקקות לייצור אצטאלדהיד בשלב ביניים. השיטה מבוססת על תגובה של אצטילן, חמצן ומים בתוספת של כספית כזרז ומבוצעת בנוכחות של חומצה אצטית.

במחצית השנייה של שנות העשרה של המאה ה-20 הוא הסתכסך עם קונצרן אי גה פארבן וניהל עמו משפט שסוקר בהרחבה בעיתונות בגרמניה, על תקפות הפטנט שלו והיותו הראשון שהמציא את "שיטת גרינשטיין".

במקביל לעבודתו הכימית היה חבר מועצת הקהילה היהודית בפרנקפורט ונשיא סניף ההסתדרות הציונית בפרנקפורט. עוד קודם לכן היה פעיל ציוני בקניגסברג. בשנת 1925 ביקר בארץ ישראל כדי להשתתף בטקס פתיחת האוניברסיטה העברית. במרץ 1934 עלה לארץ ישראל והשתקע בחיפה, בה המשיך במחקריו בכימיה במטרה לפתח בארץ ישראל תעשייה כימית. הוא המציא שיטה לטיהור אלומיניום גופרתי, שהיוותה בסיס להקמת חברת "תעשיות כימיות חיפה". באותה תקופה הוא גם המציא שיטה לייצור תחמוצת ברזל. הוא נפטר במוצאי שבת, 1 בינואר 1944 בחיפה. הותיר אחריו בן ובת, מרים, שהייתה נשואה לשמואל סמבורסקי. מותו הפתאומי הביא להפסקת עבודתו המדעית, והפטנטים שלו פקעו בהיעדר מי שישלם עבורם דמי חידוש. במלאת שנה לפטירתו תרמה אלמנתו את ספרייתו לספרית הטכניון.

## עבודתו המדעית
גרינשטיין קיבל מספר פטנטים הנוגעים לתהליכי ייצור חומצה אצטית ואלדול. אלו כוללים:
*פטנט ארצות הברית 1081959 על שיטה לזירוז ייצור חומצה אצטית מאלדהידים בחמצון
*פטנט ארצות הברית 1234156 על שיטה לייצור אלדול מאצטאלדהיד
*פטנט ארצות הברית 1437139 על שיטה לייצור אלדול מאצטאלדהיד
*פטנט קנדי 228438 על שיטה לייצור Butyl aldehyde ובוטנול מ-Crotonaldehyde ומימן

חלק מעבודתו המדעית נגעה לזרז הכספית. פטנטים שהגיש בתחום זה כוללים:
*פטנט ארצות הברית 1185499 על שיטה לחידוש זרז כספית לאפשר המשך שימוש בו
*פטנט ארצות הברית 1431301 על שיטה להארכת חיי זרז כספית (יחד עם פאול ברגה)
*פטנט ארצות הברית 1477951 על שיטה להארכת חיי זרז כספית

## קישורים חיצוניים

## הערות שוליים

קטגוריה:פעילים ציונים בגרמניה
קטגוריה:כימאים יהודים גרמנים
קטגוריה:כימאים ביישוב
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1944
אלינה פוגוסטקינה

**אלינה פוגוסטקינה** (ברוסית: **Али́на Алекса́ндровна Пого́сткина**, נולדה ב-18 בנובמבר 1983 בלנינגרד) היא כנרת גרמנית ילידת רוסיה. נחשבת לאחת הכנרות המבוקשות ביותר בעולם.

## ביוגרפיה
פוגוסטקינה נולדה בלנינגרד כבת להורים כנרים. החלה לנגן בגיל 4. את הופעתה הראשונה עשתה בגיל 5.

בהיותה בת 9, עברה משפחתה של פוגוסטקינה להיידלברג, שם נאלצה המשפחה להתקיים מנגינה ברחוב. על אותה עת אמרה ברבות הימים: "אני חושבת על עברי בהכרת תודה גדולה. במיוחד בתקופה זו בחיי, כאשר לא נהנינו מתחושת ביטחון, זכינו לכל כך הרבה נדיבות מאנשים זרים לגמרי. לקחו אותנו הביתה, העניקו מקום לישון ולעיתים אף אפשרו לגור תקופת-מה תחת קורת הגג שלהם. בתקופה ההיא למדתי לתת אמון באנשים..."

פוגוסטקינה התמודדה בהצלחה רבה בכמה תחרויות בינלאומיות, בהן ב-1997 בה זכתה בתחרות ע"ש שפור, וב-2005 קיבלה את הפרס הראשון בתחרות התשיעית הבינלאומית ע"ש יאן סיבליוס בהלסינקי. בתחרות זו היא אף קיבלה פרס מיוחד לפרשנות הטובה ביותר של הקונצ'רטו של סיבליוס לכינור. עת זכתה בתחרות, למדה פוגוסטקינה באקדמיה למוזיקה ע"ש הנס אייסלר בברלין אצל אנטייה וייטהאס.

פוגוסטקינה ניגנה עם תזמורות רבות ברחבי העולם ושיתפה פעולה עם בכירי המנצחים בזמננו ובהם ולדימיר אשכנזי, גוסטאבו דודמל, פארבו יארבי, מיכאל זנדרלינג. הכנרת מרבה לנגן גם בהרכבים קמריים ובמסגרת זו איחדה כוחות עם סטיבן איסרליס, יורי בשמט, גדעון קרמר, כריסטוף אשנבך, ג'ושוע בל ואחרים. מאז 2013, מנגנת פוגוסטקינה על כינור סטרדיווריוס ססרנו (1717), שהעניקה לה קרן ניפון למוזיקה (Nippon Music Foundation).

מעבר לעיסוקה במוזיקה הקלאסית, פוגוסטקינה מתעניינת בפילוסופיה ובודהיזם, ורוקדת טנגו.

פוגוסטקינה מתגוררת בברלין והיא אם לבת.

## קישורים חיצוניים

* 

## הערות שוליים

קטגוריה:כנריות גרמניות
קטגוריה:גרמניות שנולדו ב-1983
קטגוריה:גרמנים שנולדו ב-1983
סדר כוחות צבא האיחוד בקרב פייב פורקס

יחידות צבא האיחוד ומפקדיהן שלהלן נטלו חלק בקרב פייב פורקס, אשר התקיים בשלבים הסופיים של מלחמת האזרחים האמריקנית. סדר כוחות צבא הקונפדרציה לקרב זה מוצג בנפרד.

## רשימת קיצורים
### דרגות
***מג** - מייג'ור גנרל
***בג** - בריגדיר גנרל
***קול** - קולונל
***לוקול** - לוטננט קולונל
***מ** - מייג'ור
***קפ** - קפטן
***לו** - לוטננט
***דייצ** - דרגת ייצוג

### אחרים
***נפ** - נפצע
***נפא** - נפצע אנושות
***נה** - נהרג

## [[ארמיית השננדואה]]
*מפקד: מג פיליפ שרידן

### [[הקורפוס החמישי איחוד)|הקורפוס החמישי]]
*מג גאוורנור קמבל וורן (הודח מהפיקוד)
*דייצ מג צ'ארלס גריפין

### קורפוס הפרשים
*דייצ מג וסלי מריט

## לקריאה נוספת

*Eicher, John. Eicher, David. **[https://books.google.co.il/books?id=Fs0Ajlnjl6AC&dq=editions:ToN9-xfqn3MC&hl=iw&source=gbs_navlinks_s Civil War High Commands]**. Stanford University Press, 2002. 


## הערות שוליים

קטגוריה:סדר כוחות
נחל גרוף

**נחל גָּרוֹף** הוא נחל בערבה ליד אילת, כשני קילומטרים מדרום לנחל שחמון.

מוצאו של הנחל ברמת יותם, סמוך לאתר האשפה הישן, עובר דרך תלכיד נחלים ומסתיים בנמל אילת. לאורכו נסללה דרך המשמשת לרכיבת אופניים ולטיולים רגליים. הנחל עובר ליד מתקנים של נמל אילת וחברת קצא"א.

## זיהום הנחל
במשך השנה, מתמלא ערוץ הנחל באשפה רבה המגיעה אליו בעזרת הרוח הצפונית, מרחבי השחמון. החשש שעם השיטפון הראשון תגיע אשפה זו אל לב מפרץ אילת. מתנדבים רבים באים מדי שנה כדי לנקות את הנחל.

## טיילת הנחל
בשנת 2014 פרסם משרד הבינוי והשיכון להקמת טיילת בנחל גרוף באילת. הקבלן הירושלמי זלמן בראשי זכה במכרז ולאחר קבלת כל האישורים, העירייה הוציאה צו התחלת עבודה לטיילת החדשה, המשקיפה לנחל גרוף הסמוך לרובע 10 בשכונת שחמון. אורכה של הטיילת תוכנן להיות כקילומטר.

בפברואר 2015 העבודות הופסקו בשל ביצוע בדיקות קרקע על ידי משרד הבינוי. בדיקות הקרקע שהתקיימו באזור אחרי החפירות של אדמת המילוי נועדו לסייע בהנחיות המקצועיות לקבלן הביצוע, אולם תוצאותיהן טרם התקבלו, ולכן מתעכב המשך העבודה במקום.
## קישורים חיצוניים
* 
* הקרן לשיקום מחצבות, "נחל גרוף"

## הערות שוליים

קטגוריה:אילת: גאוגרפיה
גרוף
גרוף
כביש 425

[300px|ממוזער|קטע הכביש שנחסם על ידי [גדר ההפרדה בין ההתנחלות הר אדר לכפר בידו]]
[ממוזער|הרכס שעליו עובר הכביש בשנת 1942, בתחתית התמונה קיבוץ [קריית ענבים]]
**כביש 425** הוא כביש רוחב בהרי יהודה, המתחיל בדרום בכביש 1 במחלף נווה אילן, ומסתיים בצפון במחסום בידו ליד היישוב הר אדר (בעבר הסתיים הכביש בכביש 436 סמוך לנבי סמואל, על יד היישוב הר שמואל). הצמתים המרכזיים בכביש הם: צומת "פונדק אלביס" הכניסה לנווה אילן, צומת "משטרת אבו גוש" וצומת בידו.

## היסטוריה
עד שנת 1971 היה הקטע שבין מחלף נווה אילן לצומת עם כביש 3975 שבתוך אבו גוש חלק מכביש ירושלים-תל אביב (עד בניית מעקף מדרום לקטע שעבר בתוך אבו גוש שנפתח בשנה זו). המשך הכביש הוא במקור כביש הגישה לקיבוץ מעלה החמישה שנוסד בשנת 1938, ודרך עפר שהובילה לגבעת הרדאר ומשם היה חלק מדרך היסטורית שהובילה דרך הכפר בידו עד לרמאללה.

לאחר הקמת היישוב הר אדר בשנת 1986, שודרג הכביש והפך לכביש הגישה ליישוב. תושבי הר אדר נהגו לנסוע דרך הכפר בידו לכביש 436 ומשם להיכנס לצפון ירושלים דרך שכונת רמות. בזמן האינתיפדה השנייה בשנת 2003, החלה מדינת ישראל בהקמתה של גדר ההפרדה. קטע הדרך בין הר אדר לבידו נחסם ובמקום הוצב שער, בסמוך לחיבור עם כביש 436 הוקם "מחסום ראס בידו" וכביש "מרקם החיים" עם מעבר תת-קרקעי תחת כביש 436 כך שנותק החיבור בין כביש זה לכביש 425.

## תוכניות עתידיות
בשנת 2002, עתרו תושבי הר אדר לבג"ץ בדרישה שיוקם כביש גישה חדש ליישוב, מכיוון שכביש 425 מפותל ומשובש. בשנת 2003, נמחקה העתירה, לאחר שכל הגורמים הנוגעים בדבר הגיעו לפשרה, שלפיה משרד התחבורה, מע"צ (כיום החברה הלאומית לדרכים) והוועדה המקומית מטה יהודה יפעלו לקידום תכנון כביש הגישה. אך נכון לשנת 2018 הדבר לא בוצע.

## מחלפים וצמתים עיקריים לאורך הכביש

## קישורים חיצוניים

## הערות שוליים

קטגוריה:יהודה ושומרון: תחבורה
קטגוריה:ישראל: כבישים
קטגוריה:אבו גוש
קטגוריה:הר אדר
קטגוריה:נווה אילן
קטגוריה:קריית יערים: תחבורה
גשר עור

**גשר עור בפין** (באנגלית: **Skin bridge**) הוא מצב רפואי שבו חל חיבור של עור בין גוף הפין לעטרה. הגורם העיקרי לגשרי עור הוא הידבקויות עור הפין שהן אחד הסיבוכים הנפוצים ביותר של ניתוח מילה. בעוד שמרבית הידבקויות עור הפין חולפות עם הזמן או לחלופין באמצעות טיפול שאינו כירורגי, גשרי עור מחייבים טיפול בהליך כירורגי קצר שאינו מצריך אשפוז.

## אטיולוגיה
לאחר ניתוח מילה עלול גדם העורלה להידבק לבסיס העטרה או לעטרה עצמה וליצור גשר עור יחיד, או כמה גשרי עור, שרוחבם נע בין מילימטר לשלושה סנטימטרים. גשרי העור הם סיבוך של הידבקויות עור בפין הנוצרות בעת ההחלמה מניתוח מילה. במרבית המקרים נפרדות הידבקויות העור בעקבות גיל, זקפה, וכן ניקוי וטיפול קפדני של אזור הניתוח לאחר מילה. הסיכון להיווצרות הידבקויות עור עולה בבנים שבהם יש יותר שומן בקדמת עצם החיק אשר גורם לפין להיות חבוי בתוך השומן ומקשה על היפרדות ההידבקויות. בעוד שבפעוטות עם יחס גבוה של משקל לגובה יש סיכון רב יותר לפין חבוי ולהיווצרות הידבקויות עור, לא נמצא קשר בין יחס משקל לגובה בפעוטות להיווצרות גשרי עור. גשרי עור גם יכולים להיווצר במילה בפעוטות מפותחים יותר או במבוגרים שבהם חלה בעיה באופן תפירת הגדם.

במקרים נדירים יותר, הידבקויות וגשרי עור יכולים להיווצר גם בזכרים ערלים, בין העורלה לעטרה, בעקבות חבלה או דלקת.

## תסמינים
במרבית המקרים גשרי עור מטופלים בעקבות חוסר שביעות רצון קוסמטית. בעת זקפה, גשרי עור יכולים לגרום לחוסר נוחות, לכאב ואף עקמת הפין. אצל ערלים או במקרים של הידבקויות מרובות וגדולות תיתכן הצטברות סמגמה מתחת לגשר העור בעקבות קושי בניקוי.

## טיפול
מקרים קלים שבהם גשר העור אינו גורם לאי נוחות או לבעיה קוסמטית, אינם מחייבים טיפול וביתר המקרים נעשה הטיפול בהליך כירורגי שאינו מחייב אשפוז. גשרי העור ניתנים לחיתוך ולהסרה בהליך המבוצע בהרדמה מקומית או בהרדמה כללית התלויים בגיל המטופל ובגודל גשרי העור ומספרם. את גשרי העור ניתן לסלק בחיתוך כירורגי באמצעות אזמל מנתחים או באמצעות צריבה חשמלית.

## לקריאה נוספת
* מילה (ניתוח)

## קישורים חיצוניים
* תמונות של גשרי עור בפין, circumstitions

## הערות שוליים

קטגוריה:מחלות מערכת המין ודרכי שתן
קטגוריה:אנטומיה
קטגוריה:מילה (ניתוח)
פיאט טורבינה

**פיאט טורבינה** (באיטלקית: **Fiat Turbina**) היא מכונית קונספט, בתצורת מכונית ספורט אשר הורכב בה מנוע טורבינה מונע על ידי טורבינת גז, אשר הוצגה על ידי קונצרן המכוניות האיטלקי **[[פיאט]]** בשנת 1954.

יוצר אב טיפוס בודד.

## מאפיינים

* 2 מושבים
* 2 דלתות
* תכנון ה"פיאט טורבינה" החל ב-1948, הדגם נבחן ב-14 באפריל, שנת 1954, על ידי נהג המרוצים והבוחן הראשי של פיאט "Carlo Salamano", ברובע "Lingotto" בטורינו
* "פיאט טורבינה" הוצג ב-23 באפריל 1954 במתחם שדה התעופה של טורינו בנוכחות בעל קונצרן "פיאט" ג'אני אניילי, נשיא "פיאט" "Vittorio Valletta", ומהנדס הרכב הראשי ב"פיאט" "Dante Giacosa"
* מקדם גרר – 0.14
* מנוע הטורבינה הונח מאחורי הנהג. המנוע כלל מדחס צנטריפוגלי דו-שלבי, שלושה מבערים מסוג אחד, טורבינה דו-שלבית המניעה את המדחס, וטורבינת כוח חד-פעמית עם הפחתה מכוונת לגלגלים האחוריים.

## תמונות

קובץ:Fiat Turbina Museo Nazionale dell'Automobile di Torino.jpg | פיאט טורבינה
קובץ:Fiat Turbina Prototype 1954 (16495619678).jpg | פיאט טורבינה
קובץ:Fiat Turbina Prototype 1954 (16682190532).jpg | פיאט טורבינה
קובץ:3100TorinoFiatTurbina.jpg | פיאט טורבינה
קובץ: Fiat Turbina turbine 01 2015-09-06 cropped.jpg |מנוע טורבינה אשר הורכב בדגם הפיאט טורבינה
קובץ:3102TorinoFiatTurbina.jpg | פיאט טורבינה


## קישורים חיצוניים

* 
* 
* 

## הערות שוליים

קטגוריה:מכוניות קונספט
קטגוריה:דגמי מכוניות שהושקו ב-1954
קטגוריה:מכוניות ספורט
קטגוריה:כלי רכב איטלקיים
קטגוריה:מכוניות מנוע אחורי
טורבינה
קטגוריה:מנוע טורבינת גז
אח"י כידון (סער 4)

**אח"י כידון** הייתה ספינת טילים מסדרת סער 4 "תכלית" ויוצרה כדגם משופר של ספינות סער 3 שהגיעו לישראל במסגרת מבצע נועה. הספינה יוצרה על ידי מספנות ישראל ושירתה בחיל הים הישראלי בין השנים 1974 – 1993. עד 1981 שירתה הספינה בזירת ים סוף ואחר כך ב.

## אח"י כידון בזירת ים סוף
[ימין|ממוזער|250px|אח"י כידון מפליגה ב[האוקיינוס האטלנטי|אוקיינוס האטלנטי ספטמבר 1974]]
אח"י כידון הושקה ב-1974 אחרי אח"י רומח, ושתיהן נועדו לשרת בזירת ים סוף. בהפלגת בציר ענבים הקיפו שתי הספינות את יבשת אפריקה במהלך ספטמבר 1974, על מנת להגיע לשארם א-שייח'. מפקדי הספינות בהפלגה זו היו יצחק קוראל אלמוג, מפקד אח"י רומח, ואריה רונה, מפקדה הראשון של אח"י כידון. עם הגעתן לזירת ים סוף הן הצטרפו לאח"י רשף ואח"י קשת והיוו את פלגה 45.

הספינה ביצעה הפלגות מבצעיות בים האדום. האחרונה שבהן, ב-1980, הייתה "שמרנות 3", תחת פיקודו של רון גינזבורג. בסיום ההפלגה זו נכנסה הספינה לשיפוץ 5 שנתי במספנת אילת ואחריו הפליגה הספינה דרך תעלת סואץ לים התיכון.

## זירת הים התיכון
אח"י כידון שרתה בזירת הים התיכון עד 1993 וגם שם בצעה הפלגות אימונים ומבצעים. אח"י כידון הייתה הספינה הראשונה שבה הותקנה סוללת טילי ברק, טיל נגד טילי ים, ולכן נטלה חלק פעיל ומרכזי בניסויים שנערכו לטיל זה. בנוסף לטילי גבריאל הותקנו בספינה גם טילי הרפון, שכונו בחיל הים "כנרית".

בפברואר 1994 נמסרה לחיל הים אח"י כידון מסדרת סער 4.5 ואח"י כידון המקורית יצאה משירות. גוף הספינה המקורי הוטבע בשנת 1997 ליד חוף שבי ציון כדי שישמש אתר צלילה וזיכרון ללוחמי שייטת 13 שנפלו באסון השייטת בלבנון.

ימין|ממוזער|250px|דגם ספינת הטילים אח"י כידון שנבנה על ידי ותיק הספינה נחמיה יניר למפגש ותיקי הספינה 26 ביולי 2002

## מפקדי הספינה

## קישורים חיצוניים

## ביאורים

## הערות שוליים

כידון 4.0
קטגוריה:אתרי צלילה: אוניות
קטגוריה:הטבעה עצמית
קטגוריה:אנדרטאות לחללים באירועים בודדים
קטגוריה:חיל הים הישראלי: אנדרטאות
איביצה באגו

**איביצה באגו** (בקרואטית: **Ivica Bago**, נולד ב-21 בספטמבר 1985) הוא מתעמל ורקדן קרואטי-ישראלי.

## קורות חיים
באגו נולד בקאנין שבקרואטיה לאם מעצבת אופנה ואב ששירת בצבא היוגוסלבי ולו אח גדול ואחות קטנה, כילד מגיל צעיר החל לעסוק בספורט והחזיק בתואר אלוף קרואטיה בהתעמלות קרקע וקפיצה במוט. כשהיה בן שש פרצה המלחמה בבלקן ואביו הלך להילחם בעוד אמו איבדה את עבודתה והמשפחה עברה להתגורר במקלט.

באגו השתתף באליפות העולם בהתעמלות  שנערכה במלבורן בנובמבר 2005. הוא זכה במדליית ארד בתרגיל קרקע בגביע העולם בהתעמלות בקטגוריה ב' שנערך בטהראן, איראן בשנת 2006.

עקב תאונת אימונים החל להשתתף בתוכנית מציאות בארצו בה הזוכה יישחק בסרט מוזיקלי, הוא נבחר לרקדן הטוב ביותר בתוכנית, אך לבסוף הפקת הסרט לא יצאה לפועל. לאחר התוכנית הצטרף לתיאטרון המוזיקלי של זגרב והופיעה במחזות "היפה והחיה", "שיקגו" ו"בילי אליוט", הוא קיבל הצעה להופיע בלהקת סירק דו סוליי אך סירב.

במהלך סיור של להקתה של ענבל פינטו בקרואטיה הוא ניגש למבחני בד ללהקת המחול והתקבל, עקב כך עבר להתגורר בישראל. המסגרת הלהקה הוא לקח חלק בין השאר במופעים "אויסטר", "הידרה" ו"שייקר", ב-2008 עבר ללהקת "ורטיגו" והחל להתגורר בקיבוץ נתיב הל"ה שם נמצא מרכז הלהקה, במסגרת ורטיגו הוא לקח חלק במופע "רעש לבן", רקדנים וכוריאוגרפים רבים שעבדו עמו ציינו את הכריזמה שלו והוא הוגדר כרקדן מחונן.

הוא דגמן בארצו תקופה ובישראל השתתף בהפקות אופנה של המוסף זמנים מודרניים ובמגזין גו ודגמן לחברות דיזל ורנואר, ב-2009 הוביל את הקמפיין לרשת "אירוקה".

ב-2009 התפרסם כשהשתתף בתוכנית "לא נפסיק לרקוד" שם הגיע למקום השני, באותה שנה הופיע בבלט קונטיקט.

ב-2010 ו-2011 שימש רקדן בלהקת המחול הקיבוצית ולקח חלק במופעים "אינפראדום", "זיכרון דברים", "טרנספורמר", "אקודום", "60 הרץ" ו"בין קודש לחול". הוא משמש גם ככוריאוגרף ומדריך לריקוד בין היתר לימד בבלט של ניקוסיה, קפריסין.

## קישורים חיצוניים

* 
* איביצה באגו, באתר בית צבי

## הערות שוליים

קטגוריה:רקדנים קרואטים
קטגוריה:דוגמנים קרואטים
קטגוריה:מתעמלים קרואטים
קטגוריה:משתתפים בתוכניות מציאות ישראליות
קטגוריה:עולים לא-יהודים
קטגוריה:עולים בשנות ה-2000
קטגוריה:רקדני בלט ישראלים
קטגוריה:רקדנים ישראלים
קטגוריה:דוגמנים ישראלים
קטגוריה:מתעמלים ישראלים
קטגוריה:קרואטים שנולדו ב-1985
קטגוריה:ישראלים שנולדו ב-1985
רשימת סכסוכים במזרח התיכון בעידן המודרני

שמאל|ממוזער|250px|מפה מדינית של המזרח התיכון

זוהי **רשימת [[סכסוך|סכסוכים]] ב[[המזרח התיכון|מזרח התיכון]]** אשר התרחשו בעידן המודרני (מתחילת המאה ה-20 והלאה).

האזור, אשר גבולותיו במפה הפוליטית של היום משתרעים מתעלת סואץ ועד לדרום-מערב אסיה (וכוללים בתוכם את ארם נהריים, הלבנט, חצי האי ערב והמפרץ הפרסי), ידע מלחמות והתפרצויות אלימות רבות, חלקן עדיין ממשיכות. המושג "מודרני" מתייחס למזרח התיכון שבסוף מלחמת עולם ראשונה ולאחר תקופת האימפריה העות'מאנית, קרי לאחר 1918. הרשימה כוללת סכסוכים עם לפחות 100 הרוגים לפי האומדן הגבוה.

## רשימת סכסוכים במזרח התיכון

## ראו גם
*היסטוריה של המזרח התיכון

## לקריאה נוספת
* אסף דוד, דמוגרפיה, פליטים וזהות במזרח התיכון המשתנה שורוק, רבעון הפורום לחשיבה אזורית כרך 1, גיליון 2, 2016
* אילן אסיה, שאלת הרציפות הטריטוריאלית הערבית כמוקד של סכסוך במזרח-התיכון, נתיב: כתב עת למחשבה מדינית, חברה ותרבות, 1998
* כרמית ולנסי, שחקנים לא מדינתיים: מוגבלות תאורטית נוכח המציאות המשתנה במזרח התיכון, המכון למחקרי ביטחון לאומי, צבא ואסטרטגיה, מארס 2015
* בנדטה ברטי, אקסל באה אוסטה, 'מלחמת הדורות': ילדי סוריה לכודים בין סכסוך פנימי לבין עליית המדינה האיסלאמית, המכון למחקרי ביטחון לאומי, אוקטובר 2015
* אפרים הלוי, אדם בצל: סכסוכים במזרח התיכון בעיני מי שהיה ראש המוסד, קותר, תשס"ו–2006

## קישורים חיצוניים
* הרמטכ"ל: איראן מתערבת במזרח התיכון ומספקת לפידים לפירומנים, באתר מעריב, 23 בפברואר 2014
* 
* פרנקלין מ. פישר, ניהול מים אופטימלי ויישוב סכסוכים: מיזם המים במזרח התיכון - כמה מסקנות הנוגעות לישראל רבעון לכלכלה, 47 (1): 7-27, 2000
* 
*אלה אפק, מזרח תיכון חדש: לא רק "משחק סכום אפס", באתר הפורום לחשיבה אזורית, 6 במאי 2018

קטגוריה:מלחמות
קטגוריה:המזרח התיכון
קטגוריה:המזרח התיכון: היסטוריה
קטגוריה:אסיה: היסטוריה צבאית
קטגוריה:המזרח התיכון: היסטוריה צבאית
תרגומי מגילת אסתר לארמית

**[[תרגום|תרגומי]] [[מגילת אסתר]] ל[[ארמית]]** הם שני תרגומים הקרויים **תרגום ראשון** ו**תרגום שני**, וכוללים בנוסף לתרגום המילולי גם חומר מדרשי ואגדי רב. מוצא שני התרגומים הוא ככל הנראה ארץ־ישראלי.

משערים ש'תרגום ראשון' התחבר בין המאה ה־6 למאה ה־8, ו'תרגום שני' בסוף המאה ה־7 או בתחילת המאה ה־8. זמן חיבורם מאוחר לתרגום יונתן, שלא תרגם את המגילות, ומוקדם לרב האי גאון (המאה ה־10) שהעיד על קיומם של לפחות שני תרגומים לאסתר.

## מאפייני התרגומים
שני התרגומים כוללים בנוסף לתרגום גוף הטקסט העברי גם תוספות אגדיות, אך אלו המופיעות בתרגום השני ארוכות ומפורטות הרבה יותר (חלקן מופיעות גם במדרש אבא גוריון), עד כדי הפיכתו למדרש או מקרא משוכתב ולא לתרגום.

התרגומים מוזכרים בתשובת אחרון גאוני בבל, רב האי גאון (המאות ה־10 וה־11):
:.

כך, לדוגמה, מספר התרגום השני בהמשך לפסוק ב' בפרק א', אגדה ארוכה על כיסא המלכות של אחשוורוש, שיוצר במקורו על ידי חירם מלך צור עבור שלמה המלך ומשם מפליג לשיר שבח לשלמה. לאחר השיר מובא תיאור מפורט של כיסא המלכות על כל מדרגותיו, קישוטיו והידוריו וכן תיאור גלגוליו לאחר שנלקח כשלל מירושלים בידי שישק עד שהגיע לפרס.

המסורות שנוספו לתרגום השני מוכרות מהמדרשים, אולם חלק קטן מהם הגיע ככל הנראה ממסורות שהתקיימו בעל פה ואף ממסורות מוסלמיות.

תרגום לעברית של התרגום השני נקרא "פתשגן הכתב" ומודפס במקראות גדולות.

## ראו גם
* תוספות למגילת אסתר

## לקריאה נוספת
* מהדורה מדעית: Bernard Grossfeld, *The Targum Sheni to the Book of Esther: A Critical Edition Based on Ms. Sasson 282 with Critical Aparatus*, New York: Sepher Hermon Press, 1994
* יונה מהלר, **התרגום הארמי מתורגם לעברית**, ספריית בית אל, תש"ן
* הענוך בן חיים לעווין, **שרתי במדינות: מגילת אסתר עם תרגום ראשון, תרגום שני ופירוש רש"י, וכתרגום לתרגום שני הוספנו הפירוש 'פתשגן הכתב**', ברוקלין, 2009

## קישורים חיצוניים

* 
* 
* אסתר עם תרגום מגילות (תרגום ראשון), באתר "מקראות גדולות הכתר"
* אסתר עם תרגום שני, באתר "מקראות גדולות הכתר"
* פתשגן הכתב, באתר הספרייה הלאומית

## הערות שוליים

קטגוריה:מדרשי אגדה
קטגוריה:מגילת אסתר
קטגוריה:תרגומי המקרא לארמית
קטגוריה:יצירות יהודיות בארמית
רפאל אלעזר בן-טובו

רבי **רפאל אלעזר הלוי בן-טובו (אבן-טובו)** (ה'תקפ"ה, 1825 לערך, רבאט – כ"ג באדר א' ה'תרמ"ו 28 בפברואר 1886, ירושלים) היה מרבני עדת המערבים בירושלים במאה ה-19, שימש כדיין בבית הדין של העדה, וכרבה הראשי.

## ביוגרפיה
נולד ברבאט שבמרוקו בשנת ה'תקפ"ה (1825) לערך. בצעירותו למד מפי רבי סעדיה מארג'י, לצד ידידו הרב דוד בן שמעון. בשנת ה'תרי"ח (1858), יצאו הרב בן טובו והרב בן שמעון במסע לכיוון ארץ ישראל, יחד עם כ-400 יהודים ממרוקו. במסעו שהה לתקופה קצרה בטנג'יר (שם התוודע אליו רב העיר מרדכי בנג'יו) ובגיברלטר. בבואו ארצה השתקע בירושלים, והתמנה לדיין בבית הדין של העדה המערבית על ידי חברו הרב בן שמעון, שכיהן אז כרב ואב בית הדין של העדה. עמד בקשרים טובים עם חכמי כל העדות בעיר, ובספרו מופיעים מחכמי העדות האשכנזית והספרדית. לאחר פטירת הרב בן שמעון, בשנת ה'תר"מ (1880), התמנה ר' אלעזר לכהן כרב תחתיו. בתפקיד זה כיהן כשש שנים, עד לפטירתו בכ"ג באדר א' ה'תרמ"ו (28 בפברואר 1886). נקבר בחלקת המערביים בבית הקברות היהודי בהר הזיתים. ברובע היהודי שבעיר העתיקה נבנה בית כנסת על שמו.

לרבי אלעזר נולדו שני ילדים, יעקב חי ורבקה. אחיו הרב אברהם הלוי בן טובו היה רב ברבאט.

בין תלמידיו נמנים הרב אברהם אביכזיר (שלימים הוציא את ספרו) והרב יוסף ארווץ.

אחייניתו רחל, בתו של אחיו אברהם, הייתה אשתו השנייה של מלכיאל מני.

## ספרו
רבי אלעזר חיבר את הספר "**פקודת אלעזר**" על השולחן ערוך חלק אורח חיים (שלושה חלקים). הספרים יצא לאורו לאחר פטירתו על ידי תלמידיו הרב אברהם אביכזיר והרב שמואל רפאל בוחבוט. בספר חיזק, בין השאר, את מנהגיהם של יהודי מרוקו, כנגד הערעור שיצא עליהם. לעומת זאת, כאשר היו מנהגים שחשב שמביאים לביטול הלכות, ביטלם.
בראש הספר מכתב ברכה מהראשון לציון הרב רפאל מאיר פאניז'ל וממחותנו אב בית הדין הספרדי בירושלים הרב יעקב שאול אלישר (לימים הראשון לציון), ובו שבחים על המחבר, וכן הספד עליו מהרב נחמן בטיטו (לימים יורשו בתפקיד רב העדה המערבית והראשון לציון).

## לקריאה נוספת
* שלמה דיין, **חכמי המערב בירושלים**, ירושלים ה'תשנ"ב, עמ' 249-260.
* שמעון ואנונו, "ארזי הלבנון: אנציקלופדיה לגאוני וחכמי יהדות ספרד והמזרח", חלק ד' עמ' 1922.
* הרב יוסף בן נאים, "מלכי רבנן", דף כב עמוד ב - כג עמוד א.

## קישורים חיצוניים
* כרטיס הקבר של רבי אלעזר בן טובו באתר הר הזיתים.
;ספריו:
* פקודת אלעזר חלק ראשון, דפוס צוקרמן ירושלים ה'תרמ"ז, באתר HebrewBooks.
* פקודת אלעזר חלק שני, דפוס צוקרמן ירושלים ה'תרנ"ב, באתר HebrewBooks.
* פקודת אלעזר חלק שלישי, דפוס צוקרמן ירושלים ה'תר"ע, באתר HebrewBooks.
* יעקב ברנאי, רבני ופרנסי העדה המערבית בסוף המאה הי"ט, בתוך הספר יהודי צפון־אפריקה וארץ ישראל, באתר מורשות מרוקו

## הערות שוליים

קטגוריה:ירושלים: רבנים
קטגוריה:אנשי עליות קדומות לארץ ישראל
קטגוריה:יהודים מרוקאים
קטגוריה:רבנים מרוקאים
קטגוריה:יהודים הקבורים בהר הזיתים: חלקת המערביים
קטגוריה:פרשני שולחן ערוך
קטגוריה:אנשי ועד העדה המערבית בירושלים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1825
קטגוריה:ארץ-ישראלים שנפטרו ב-1886
רנו Étoile Filante

**רנו Étoile Filante** (בצרפתית: **Renault Étoile filante**) היא מכונית קונספט, בתצורה של מכונית מרוץ מתוצרת קונצרן הרכב הצרפתי **[[רנו]]** (בצרפתית: **Renault**), אשר הוצגה בשנת 1954.

דגם ה"רנו Étoile Filante" אופיין על ידי מנוע טורבינה המונע על ידי טורבינת גז.

ב-5 בספטמבר 1956, ביוטה, ארצות הברית, דגם ה"רנו Étoile Filante" קבע שיא עולם של 308.85 קמ"ש במהירות "מרוץ הקרקע" (Land speed racing), (הניסוי בוצע למרחק של 5.0 ק"מ), לדגמים אשר הורכבו בהם מנועי טורבינה.

## רנו Étoile Filante

רנו יצרה את הדגם, ובדקה אותה במנהרת רוח בין השנים 1954–1955. ב-1956, ז'אן הברט וצוות רנו יצאו ל"בונוויל סולט פלאטס" (Bonneville Salt Flats) ביוטה, ארצות הברית לבדיקות מהירות. המכונית הגיעה במהירות ממוצעת של 307.4 קמ"ש (הניסויים בוצעו למרחק של 1.0 ק"מ) והשיגה שיא עולמי לדגמי מכוניות טורבינה. בדיקות מהירות אלה גם סייעו לקדם את המכירות של המכונית החדשה ביותר של "רנו" בארצות הברית, מכונית משפחתית שהייתה חדשנית לתקופה: **[[דופין]]** (Dauphine).

דגם ה"רנו Étoile Filante" הוגדר כ-"single-seater car" (מושב יחיד), ללא דלתות.

## תמונות

קובץ:Rétromobile 2016 - Renault Etoile Filante - 1956 - 003.jpg | "רנו Étoile Filante"
קובץ:Rétromobile 2016 - Renault Etoile Filante - 1956 - 002.jpg | "רנו Étoile Filante"
קובץ:Rétromobile 2016 - Renault Etoile Filante - 1956 - 001.jpg | "רנו Étoile Filante"
קובץ:Rétromobile 2016 - Renault Etoile Filante - 1956 - 004.jpg | "רנו Étoile Filante"
קובץ:Renault Etoile filante 01.JPG | "רנו Étoile Filante"
קובץ:Renault Etoile filante 02.JPG | "רנו Étoile Filante"
קובץ:Renault Etoile filante 03.JPG | "רנו Étoile Filante"
קובץ:Renault Etoile Filante (1956), Paris Motor Show 2018, IMG 0473.jpg | "רנו Étoile Filante"


## ראו גם
* טורבינה
* טורבינת גז
* Pioneer 2M
* הציפור הכחולה Proteus CN7

## לקריאה נוספת
*  "רנו Étoile Filante" - תמונות&tbm=isch&source=iu&ictx=1&fir=69IQyXy8hX8D2M%253A%252C4cQt0v9Yh7i19M%252C_&usg=__GChV7eQJmRhLSnqEJmMGjmBaeJw%3D&sa=X&ved=0ahUKEwjCyvqU16LZAhUPJlAKHQq3C-AQ9QEINTAC#imgrc=69IQyXy8hX8D2M:)

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1954
קטגוריה:מכוניות מרוץ
קטגוריה:מכוניות קונספט
קטגוריה:מנוע טורבינת גז
קטגוריה:מכוניות צרפתיות
ח'אלת אל-מאיה

**ח'אלת אל-מאיה** הוא כפר פלסטיני הממוקם במרחק של תשעה ק"מ מדרום לחברון וכ-4 ק"מ מערבית ליטא. הכפר נמצא בנפת חברון, ובדרום הר חברון. לפי נתוני הלשכה הפלסטינית המרכזית לסטטיסטיקה, האוכלוסייה מנתה 1,412 תושבים בשנת 2007. 
## קישורים חיצוניים
*  Kallet Al Maiyya Village (Fact Sheet)
*  Kallet Al Maiyya Village Profile
* Kallet Al Maiyya Village Area Photo
* The priorities and needs for development in Khallet al Maiyya village based on the community and local authorities’ assessment

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
רובר JET1

**רובר JET1** (באנגלית: **Rover JET1**) היא מכונית קבריולה, המאופיינת על ידי מנוע טורבינה המונע על ידי טורבינת גז, מתוצרת יצרנית הרכב הבריטית רובר, (באנגלית: "The Rover Company Limited"), אשר יוצרה בין השנים 1949–1950.

## "רובר JET1"

* 2 מושבים
* 2 דלתות
* בשנת 1951 עבר הדגם מתיחת פנים, וצורתו שודרגה לצורה אווירודינמית.
* בשנת 1951 ניצח דגם ה""רובר JET1" במרוץ "Dewar Trophy".
* בשנת 1952 הגיע ה"רובר JET1" למהירות של 152.691 מייל (245.732 ק"מ).

## תמונות

קובץ:Rover JET replica (8196430874).jpg | "רובר JET1"
קובץ:Rover Jet1 a.jpg | "רובר JET1"
קובץ:Rover Jet 1 P4 Gas Turbine (8205919505).jpg | "רובר JET1"
קובץ:Rover Jet 1 P4 Gas Turbine (8205917895).jpg | "רובר JET1" - מבט לתא הנהג
קובץ:Rover JET replica Dashboard and dails (8196436324).jpg | "רובר JET1" - מבט לתא הנהג
קובץ:Rover.jet1.jpg | "רובר JET1"
קובץ:Rover Jet 1 P4 Gas Turbine (8205916315).jpg | "רובר JET1"


## ראו גם
* רובר BRM
* רובר P5
* טורבינה
* טורבינת גז

## לקריאה נוספת
* "רובר JET1" - תמונות

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1949

קטגוריה:מכוניות קבריולה
קטגוריה:מנוע טורבינת גז
קטגוריה:מכוניות בריטיות
JET1
א-ריחייא

**א-ריחייא** (בערבית:** ريحيا**) היא עיירה פלסטינית הממוקמת שישה ק"מ דרומית־מערבית לחברון ובדרום הר חברון. העיירה נמצאת בנפת חברון. לפי נתוני הלשכה הפלסטינית המרכזית לסטטיסטיקה, העיירה מנתה למעלה מ־5,215 תושבים בשנת 2016.
## היסטוריה
החוקר הצרפתי ויקטור גרן ביקר במקום בשנת 1863, שאותו כינה ח'רבת אל-חראייה. פלאחים מקומיים התגוררו במבנים תת-קרקעיים עתיקים אשר יועדו במקור לאחסון. בשנת 1883 תיאר "סקר ארץ ישראל המערבית" את המקום כאתר חרב עתיק וגדול, שיש בו מערות ובורות.

במפקד 1922 שנערך על ידי שלטונות המנדט הבריטי, בא-ריחייא הייתה אוכלוסייה של 231 תושבים, כולם מוסלמים. אוכלוסייה זו גדלה מעט עד מפקד 1931 ל-243 מוסלמים, אשר אכלסו 38 בתים.

בשנת 1945 מנתה אוכלוסיית א-ריחייא 330 מוסלמים, שהיו בבעלותם 2,659 דונם אדמה לפי סקר רשמי שנערך אז. מתוך קרקעות אלו 136 דונם היו מטעים ואדמות השקיה, 1,093 של גידולי דגנים, ואילו 25 דונם היו שטח בנוי.

בעקבות מלחמת השחרור, ולאחר הסכמי שביתת הנשק של 1949, עברה א-ריחייא לשליטה ירדנית.
בשנת 1961, האוכלוסייה של א-ריחייא הייתה 555 נפש.

אחרי מלחמת ששת הימים ב-1967, והלאה, א-ריחייא נמצאת תחת שליטה ישראלית.

## קישורים חיצוניים
* Welcome To al-Rihiya
* Survey of Western Palestine, Map 21:   IAA, Wikimedia commons
*  Ar Rihiya Village (Fact Sheet), המכון למחקר יישומי - ירושלים ARIJ)
*  Ar Rihiya Village Profile, המכון למחקר יישומי - ירושלים, (ARIJ)
*  Ar Rihiya VillageArea Photo, המכון למחקר יישומי - ירושלים, (ARIJ)
* The priorities and needs for development in Ar Rihiya village based on the community and local authorities’ assessment, המכון למחקר יישומי - ירושלים, (ARIJ)

## הערות שוליים

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
כרית כף הרגל

**כרית כף הרגל** היא החלק של סוליית כף הרגל הנמצאת בין האצבעות לבין הקשת, מתחת לראשי עצמות המסרק. כרית כף הרגל קרויה כך על שם הרכות שלה, המזכירה כרית. בשל הצורה המעוגלת והכדורית של כרית כף הרגל, בכמה שפות היא נקראת "כדור כף הרגל".

## מטטרסלגיה
[250px|ממוזער|[עיסוי עמוק משחרר את הרקמות ועוזר להעלים את הכאב.]]
כרית כף הרגל היא אזור שבו לעיתים קרובות לאנשים מתפתח כאב המכונה "מטטרסלגיה"  - על שם האזור בכף הרגל שבו נמצאת הכרית, הקרוי בלעז "מטטרסל" (עצמות המסרק). בדרך כלל, באם הבעיה איננה גנטית, כאב זה נגרם עקב לחץ רב המופעל על חלק זה של כף הרגל, ולפעמים בשפה לא מקצועית הוא מכונה "רגל בוערת", בשל התחושה השורפת המורגשת בכאב זה. לעיתים קרובות לנשים אשר נועלות נעלי עקבים, מתפתחים כאבים בכריות כפות רגליהן, בשל כמות גדולה של לחץ המופעל עליהן במשך זמן ממושך של עמידה והליכה בתנוחה שבה העקבים מוגבהים, וכל הגוף נשען על חלק זה בלבד.

כדי להתמודד עם מצב זה, בחנויות נעליים ובמכוני אורתופדיה ושאר מכוני כף הרגל נמכרים מדרסים מיוחדים או כריות סיליקון שנועדו להיכנס לתוך הנעל ולרפד את האזור על מנת להקל על חלק מהלחץ. לחלופין, לעיתים אנשים ניגשים לרופא המבצע הליך שבו הוא מזריק קורטיזון לתוך הכריות של כפות הרגליים כדי להוסיף רכות לאזור, המקלה על הלחץ.

בין הדרכים להקל על הכאב לאחר אבחון הבעיה, ניתן לבצע פיזיותרפיה מיוחדת לאזור עם עיסוי עמוק המשחרר את הרקמה הרכה סביב העצב, גירוי חשמלי שמפחית את הנפיחות סביב העצב ומפיג את הכאב, וכן טיפול המזריק חומר אלחוש למקום.

אחת המחלות הידועות כף הרגל היא מחלת פרייברג הנגרמת כתוצאה מהפרעה באספקת הדם לרקמה (נמק אווסקולרי) בעצמות המסרק בכף הרגל. המחלה מתאפיינת בכאבים, נפיחות ונוקשות בקדמת כף הרגל (בגב כף הרגל ותחתית) עד לחוסר יכולת לדרוך על כף הרגל.

## ראו גם
* סוליה (איבר)
* קשת (כף רגל)
* עצמות המסרק (כף רגל)
* אצבעות כף הרגל

## קישורים חיצוניים

* "כאבים בכרית כף הרגל – מטטרסלגיה", באתר "א.א אורתופדיה וספורט"
* "כאבים בכרית כף הרגל – metatarsalgia", באתר "ergoplus"
* 

## הערות שוליים

קטגוריה:איברים בגוף האדם
קטגוריה:כפות רגליים
קטגוריה:גפיים תחתונות
זיף (כפר)

**זיף** (בערבית: **زيف**) הוא כפר פלסטיני הממוקם 7 ק"מ דרומית לחברון. הכפר נמצא בנפת חברון במרכז חבל יהודה. לפי נתוני הלשכה הפלסטינית המרכזית לסטטיסטיקה, אוכלוסייה הכפר מנתה 1,120 תושבים בשנת 2016.

בזיף הייתה אוכלוסייה יהודית עד לפחות עד המאה ה-4, אך היא התנצרה בתקופה הביזנטית. נתגלו בה שרידים של כנסייה מתקופה זו.

ב-1838 זיהה אדוארד רובינסון את העיר המודרנית זיף ואת תל זיף הסמוכה לה עם זיף המקראית. 

זיף נמצא תחת שליטה ישראלית החל ממלחמת ששת הימים ב-1967.
## קישורים חיצוניים
*Zif Village | قرية زيف      on Facebook   
* Zif Village (Fact Sheet),  המכון למחקר יישומי - ירושלים  (ARIJ)
*Zif Village Profile, המכון למחקר יישומי - ירושלים  . (ARIJ)
*Zif  aerial photo, המכון למחקר יישומי - ירושלים  . (ARIJ)
*The priorities and needs for development in Zif village based on the community and local authorities’ assessment, המכון למחקר יישומי - ירושלים  . (ARIJ)
*Survey of Western Palestine, Map 21:    IAA, Wikimedia commons

## הערות שוליים

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
קטגוריה:יישובים ערביים המשמרים שם עברי
כפר
א-טבקה

**א-טבקה** (בערבית: **خربة الطبقة**; תעתיק מדויק: **ח'רבת אלטבקה**) הוא כפר פלסטיני הממוקם שבעה ק"מ מערבית לחברון. הכפר נמצא בנפת חברון במרכז חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,435 תושבים באמצע שנת 2006.

## קישורים חיצוניים

* At Tabaqa & Wadih Village (fact sheet)
* At Tabaqa & Wadih village profile
*  At Tabaqa aerial photo
* The priorities and needs for development in At Tabaqa & Wadih village based on the community and local authorities' assessment


## הערות שוליים

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
ארז פטרנק

**ארז פטרנק** הוא מדען ישראלי בתחום מדעי המחשב, פרופסור מן המניין בפקולטה למדעי המחשב בטכניון.
תחומי המחקר העיקריים שלו הם מערכות ואלגוריתמים לחישוב מקבילי, אלגוריתמים לניהול זיכרון ותאוריה של מדעי המחשב.

## השכלה
בשנת 1985 סיים בהצטיינות יתרה (summa cum laude) תואר ראשון במדעי המחשב בטכניון.
בשנת 1992 סיים תואר שני ובשנת 1995 קיבל תואר דוקטור במדעי המחשב בטכניון, בהנחייתו של פרופ' עודד גולדרייך, על עבודה שכותרתה "Knowledge Complexity and the Hardness of Approximation".

## עבודה באקדמיה
פטרנק הוא פרופסור מן המניין בפקולטה למדעי המחשב בטכניון. במהלך השנים הנחה מעל 20 סטודנטים לקראת תואר מסטר ו-דוקטור. בנוסף, העביר קורסים בנושאים תורת החישוביות, תורת הקומפילציה, ניהול זיכרון אוטומטי ומבני נתונים.

שימש בוועדות של מעל ל-40 כנסים, היה חבר בוועדת ההיגוי של הכנס VEE בין השנים 2011-2014, בוועדת ההיגוי של הכנס ISMM בין השנים 2005-2011, ובוועדת ההיגוי של אגודת ACM SIGPLAN המאגדת פרסומים של כנסים וזורנלים בין השנים 2009–2012.

### תפקידים נוספים באקדמיה
* אוקטובר 1996 – ספטמבר 1997: פוסט-דוקטורט במרכז DIMACS (אוניברסיטת פרינסטון ובאוניברסיטת ראטגרס בניו ג'רזי, ארצות הברית).
* אוקטובר 1995 – ספטמבר 1996: פוסט-דוקטורט באוניברסיטת טורונטו, קנדה.
* אוקטובר 1990 – ספטמבר 1995: עוזר הוראה בפקולטה למדעי המחשב בטכניון.

## עבודה בתעשייה
* אוגוסט 2017: מדען אורח במרכז המחקר של VMware בקליפורניה, ארצות הברית.
* אוגוסט 2015: מדען אורח במרכז המחקר של חברת Oracle בבוסטון, מסצ'וסטס, ארצות הברית.
* אוגוסט 2009, 2010, 2011, 2012, 2013, 2014, 2020: מדען אורח במרכז המחקר של חברת מיקרוסופט בוושינגטון, ארצות הברית.
* ספטמבר 2006 – ספטמבר 2008: מדען אורח במרכז המחקר של חברת מיקרוסופט ברדמונד, וושינגטון, ארצות הברית.
* ספטמבר 1999 – ספטמבר 2005: מדען אורח (יועץ) במרכז המחקר של IBM בחיפה, ישראל.
* אוגוסט 1999, 2000, 2001: מדען אורח במרכז המחקר של חברת NEC בניו ג'רזי, ארצות הברית.

## מאמרים ופרסומים
פטרנק כתב מעל ל-100 מאמרים מדעיים. מאמריו זכו ללמעלה מ-6,000 ציטוטים במאמרים שונים.

## פרסים והוקרה
מאמריו של פטרנק זכו לפרסים יוקרתיים במשך השנים. ב-2019 הוא זכה בפרס המאמר הטוב ביותר בכנס OOPSLA. ב-2015 הוא זכה בפרס של Euro-Par למאמר הטוב ביותר, ב-2013 קיבל מאמר שנכתב תחת הנחייתו את פרס DISC למאמר הטוב ביותר של סטודנט. בשנת 2009 הוא קיבל את פרס VEE למאמר הטוב ביותר. הסטודנט שחר תמנת, שהונחה על ידי פרופ׳ פטרנק זכה ב-2015 בפרס PODC לעבודת הדוקטורט הטובה ביותר בתכנות מקבילי ומבוזר לאותה שנה. ב-1995 זכה פטרנק במלגת רוטשילד היוקרתית לפוסט-דוקטורט.

פרופ׳ פטרנק זכה בפרסים יוקרתיים רבים על הצטיינות בהוראה. בשנת 2012 הוא קיבל את פרס ינאי למצוינות בחינוך אקדמאי ב-2012. בנוסף הוא זכה בפרס סלומון סיימון מאני להצטיינות בהוראה אקדמית בשנת 2003 ובפרס קולמן-כהן להצטיינות בהוראה אקדמית בשנים 2001, 2002. פטרנק זכה בפרס הטכניון על הצטיינות יתירה בהוראה מעל 10 פעמים במשך השנים. פרס זה ניתן על פי דירוג הסטודנטים ל-4% המרצים המובילים בטכניון.

## חיים אישיים
ארז נולד בחיפה, נשוי ליעל, שהיא בעלת דוקטורט בביו-רפואה ועוסקת בתעשיית המחשוב הרפואי, ולהם שלושה ילדים.

## קישורים חיצוניים

* ארז פטרנק באתר הטכניון

## הערות שוליים

קטגוריה:סגל הטכניון: מדעי המחשב
קטגוריה:מדעני מחשב ישראלים
קטגוריה:בעלי תואר דוקטור מהטכניון - מכון טכנולוגי לישראל
סביאטוסלב פודגאייבסקי

**סביאטוסלב יורייביץ' פודגאייבסקי** (באנגלית: **Святослав Юрьевич Подгаевский**; נולד ב-8 בפברואר 1983) הוא במאי קולנוע, מפיק ותסריטאי רוסי. ביים את הסרטים "מיומנות 18" וכן "הכלה", "מלכת העלים: הטקס האפל", המשכו "מלכת העלים: מעבר למראה", "המכתב" ו"רוסלקה: אגם המתים".

## קריירה
בזמן לימודיו באוניברסיטה עבד כעורך וידאו באולפני הקולנוע על שם גורקי וגם ביים מספר סרטי טלוויזיה עבור ערוץ NTV.

בשנת 2004 יצא סרט קצר בן 10 דקות שביים, בשם "ג'דיי" שהיה מבוסס על יקום מלחמת הכוכבים של ג'ורג' לוקאס, מאוחר יותר הוא ביים סרטים קצרים נוספים כדוגמת "המסע", "הבוגד", "קרובים" ו"בלתי אנושיים".

בשנת 2009 הקים את חברת STGCinema שהפיקה פרסומות וקליפים עבור זמרים ולהקות.

בשנת 2001 השלים את סרט הקולנוע באורך מלא הראשון שביים, שהצליח להוציא לאקרנים רק בשנת 2014. בשנת 2015, יצא סרטו השני מלכת העלים: הטקס האפל, שזכה להצלחה רבה ברוסיה.

הוא החל בבימוי סרט האימה "המעטפה", אך עזב לפני השלמת ההפקה והוחלף על ידי הבמאי ולדימיר מרקוב.

בשנת 2017 הקים את חברת ההפקות QS Films (КЬЮ ЭС ФИЛМС) שעוסקת בהפקת סרטי אימה, מדע בדיוני ומותחנים פסיכולוגיים.

## פילמוגרפיה נבחרת
* מיומנות 18 (2014)
* מלכת העלים: הטקס האפל (2015)
* הכלה (2017)
* רוסלקה: אגם המתים (2018)
* יאגה: אימת היער האפל (2020)
* כישוף אהבה: חתונה שחורה (2020)
* איוואן האיום (2021)

## קישורים חיצוניים

* סביאטוסלב פודגאייבסקי באתר Vimeo
* סביאטוסלב פודגאייבסקי באתר HHG

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:במאי קולנוע רוסים
קטגוריה:רוסים שנולדו ב-1984
וולוו ECC

ממוזער|300px|דגם "וולוו ECC"
**וולוו ECC** (באנגלית: **Volvo ECC**) היא מכונית קונספט, בתצורת מכונית סלון המאופיינת  על ידי 2 סוגי מנועים המופעלים במשולב: מנוע בעל הנעה היברידית ומנוע טורבינה המונע על ידי טורבינת גז, מתוצרת יצרנית הרכב השוודית **[[וולוו]]**.

הדגם הוצג לראשונה בשנת 1992.

## וולוו ECC

* "ECC" פירוש - Environmental Concept Car (בעברית: "מכונית קונספט סביבתית")
* 4 דלתות
* מקדם גרר - 0.23
* סוללת ליתיום-יון
* טווח טעינת סוללה - 140 ק"מ
* טווח טעינה משולב עם הפעלת מנוע טורבינה - 668 ק"מ
* התפוקה המקסימלית הממוצעת של 2 המנועים היא 95 כ"ס
* תאוצה בין 0-60 מייל (96.56 ק"מ) - 23.0 שניות
* תאוצה בין 0-60 מייל (96.56 ק"מ) - 12.5 שנית (משולב 2 המנועים)
* דגם "וולוו ECC" הופיע בסרטים ובסרטי טלוויזיה

## ראו גם
* טורבינה
* טורבינת גז
* הנעה היברידית
* וולוו ונוס בילו
* וולוו GTZ / GTZ 3000
* וולוו SCC 

## לקריאה נוספת
*  "וולוו ECC" - תמונות

## קישורים חיצוניים

* 
* 
*  "וולוו ECC" קונספט + תמונות כולל תמונה פנים הרכב (oldconceptcars.com/1930-2004/volvo-ecc-1992)

## הערות שוליים

קטגוריה:דגמי מכוניות שהושקו ב-1992
קטגוריה:מכוניות סלון
קטגוריה:מנוע טורבינת גז
קטגוריה:מכוניות היברידיות
קטגוריה:מכוניות שוודיות
ECC
קטגוריה:מכוניות קונספט
דגם ירושלים המודרנית

**דגם ירושלים המודרנית** הוא מודל המדמה את העיר ירושלים המודרנית ומוצב בבניין העירייה.

## אודות
דגם העיר ירושלים המודרנית הוא המדמה גודל שטח של 17 קמ"ר מהכניסה לעיר דרך רחוב יפו ועד לעיר העתיקה בקנה מידה של 1:500. בניית המודל החלה בשנת 1978 על ידי סטודנטים מהטכניון ביוזמת ראש העיר טדי קולק ומהנדס העיר אמנון ניב, וזאת על מנת שיהווה כלי עזר לגורמי התכנון בקבלת החלטותיהם. גורמי התכנון יכולים להציג את הפרויקטים השונים הן באמצעות מפה תלת־ממדית והן באמצעות שילוב האלמנטים האדריכליים בתוך המודל. המודל מציג גם את הפיתוחים העתידיים של ירושלים. גודל המודל הוא 40 מ"ר, והוא גדל בהתאם להתפתחות העיר. המודל מתוחזק על ידי עמותת בית המודל המתחזקת אותו על בסיס שוטף.

## מיקום
בתחילה המודל שכן "בבית המודל" שבשכונת תלפיות, אך החל משנת 2000 הועבר המודל אל מרתפי עיריית ירושלים ונבנה באופן המקל על ביצוע ביקורים במקום .

## קישורים חיצוניים
* דגם העיר ירושלים, באתר עיריית ירושלים
* 

## הערות שוליים

2018 02
מודרנית
Boig per Tu

**Boig per Tu** (באנגלית: **Crazy for You**, ובעברית: **מטורף בשבילך**) הוא שיר בסגנון רוק קטלאני של הלהקה הלטינית סאו . השיר יצא לאור ביוני 1990, כחלק מתוך אלבומם השלישי שיצא בסמוך לכך, Quina nit.

השיר הפך לאחד מהידועים ביותר של הלהקה, ולאחד מהשירים הידועים ביותר בקטלאנית.

## רקע וכתיבה
השיר נכתב והופק על ידי כל חברי הלהקה יחדיו, פפה סלה, קרלס סאבטר וג'ואן קדווילה. בשל הצלחתו הרבה של השיר, בוצעו לאורך השנים מספר רב של גרסאות כיסוי, רמיקסים, וסימפולים.

הופעה מוכרת של הלהקה עם השיר הייתה באמנסטי אינטרנשיונל, בשנת 1993.

## גרסאות כיסוי
* לוז קאסל - Es por Ti
* דיאנגו - El Pare
* חוסה קארראס - T'estim i t'estimaré
* פפה סלה - Una nit amb orquestra
* ג'ק לוסיין - (Be with you (sample of Boig per Tu
* צ'וקולט - Boig per Tu
* שאקירה - Boig per Tu
* שאקירה - Loca por Ti

## גרסת הכיסוי של שאקירה

**Loca por Ti** הוקלט בשנת 2013, בשפה הספרדית על ידי שאקירה, ונכלל באלבומה העשירי Shakira. גרסתו בשפה הקטלאנית "Boig per Tu", נכללה כרצועת בונוס בגרסה לטינית, שיצאה עבור האלבום מאוחר יותר לאחר צאתו.

בשונה מהשיר המקורי, שיר זה נכתב על ידי פפה סלה, קרלס סאבטר, ג'ואן קדווילה, שאקירה, הילרי לינדס ומארק ברייט.

## מיקומי שיא
למרות שלא יצא כסינגל, השיר בגרסה הקטלאנית הצליח לכבוש את פסגת המצעד הספרדי, והפך את שאקירה לאחד מהאמנים עם מרבית הזכיות במצעד זה. בגרסתו בשפה הספרדית הצליח השיר להגיע אל המקום ה-19 במצעד השירים הדיגיטליים שבארצות הברית.

## קישורים חיצוניים

* הקלטת השיר Boig per Tu בגרסה של הלהקה באתר יוטיוב
* הקלטת השיר Boig per Tu בגרסה של שאקירה באתר יוטיוב

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
מרק פטריות בשמנת

**מרק פטריות בשמנת** (מוכר גם בשם: **קרם מרק פטריות** או **מרק קרם פטריות**) הוא מרק שמרכיביו העיקריים הם שמנת או חלב, ופטריות. למרק טעם דומה לרוטב פטריות.

מרק פטריות בשמנת הוכן לראשונה ב-1934 במערב ארצות הברית שם הוא מכונה "מרק משומר מעושן". המרק משמש כמאכל בסיסי בבתי מלון ברחבי העולם. מרק זה הוא אחד הפופולריים ביותר במטבח האירופי. באירופה, הפטריות מהן המרק עשוי הן טריות או מומלחות ומיובשות או כבושות. במטבח האסייתי, המרק עשוי בדרך כלל מפטריות לבנות.

## היסטוריה
המרקים העשויים משמנת ופטריות הוכנו כבר מאות רבות של שנים; רובם מוגשים על בסיס רטבי שמנת איטלקיים (salsa colla) ועל בסיסי רטבי שמנת צרפתיים (béchamel). באמריקה, חברת המרקים "קמפבל" החלה לייצר את מרק קרם הפטריות המסורתי שלה בשנת 1934. טבחים החלו להשתמש כבר אז במרק משומר כבסיס לתבשיל או רוטב, וקמפבל החלה לפרסם מתכונים המבוססים על המרק בשנת 1941.

## קישורים חיצוניים

## הערות שוליים

פטריות בשמנת
קטגוריה:מאכלי פטריות
לעזוב את לאס וגאס

**לעזוב את לאס וגאס** (באנגלית: **Leaving Las Vegas**) הוא סרט אמריקאי משנת 1995 בבימויו של מייק פיגיס, שגם כתב את התסריט.  בסרט מככבים ניקולס קייג' ואליזבת שו בתפקידים הראשיים. קייג' משחק אלכוהוליסט אובדני המגיע ללאס וגאס כדי לסיים את חייו על ידי שתייה ופוגש שם זונה יפה ובודדה (שו), ושניהם נקשרים לתקופה קצרה.

הסרט מבוסס על רומן סמי - אוטוביוגרפי של ג'ון או'בראיין  שהתאבד שבועיים לאחר התחלת הצילומים.

## תקציר העלילה
**בן סנדרסון** (ניקולס קייג') הוא תסריטאי בהוליווד המכור לאלכוהול. בעיית השתייה שלו גורמת לאשתו לעזוב אותו עם בנם ולפיטוריו ממקום עבודתו. בכסף שהוא מקבל כפיצויי פיטורים הוא קונה כמות גדולה של בקבוקי אלכוהול, שורף את כל התמונות המשפחתיות ונוסע ללאס וגאס כדי להמשיך לשתות שם עד מותו.

בסיור בסטריפ של לאס וגאס הוא נתקל בזונה בשם **שרה** (אליזבת שו) וכמעט פוגע בה. הוא מגיע לחדר שכור וממשיך לשתות.

שרה נתונה למרותו של סרסור אלים בשם יורי (ג'וליאן סנדס) המכה אותה ומתעלל בה.

ביום השני שוב פוגש בן בשרה ומבקש את שירותיה תמורת 500 דולר. בחדרו אין הוא מעוניין בסקס אלא באדם שיוכל לדבר אתו. מתפתח ביניהם דו-שיח ובו הם מסכימים כי היא לא תדבר על השתייה שלו והוא לא ידבר על הזנות שלה.

יורי נרדף על ידי עבריינים וכדי להגן על שרה הוא משחרר אותה לנפשה. היא נפגשת שוב עם בן ומשכנעת אותו לעבור לדירתה השכורה.

הם מתחילים לצאת ולבלות בקזינו ובמקומות אחרים, אך בן ממשיך לשתות ומתפרע והם נזרקים מכל המקומות.

שרה מבקשת מבן לפנות לרופא והוא בתגובה שוכר את שירותיה של זונה ששרה מכירה. כששרה תופסת אותם על חם, היא מורה לו לעזוב והוא חוזר למלון שם הוא ממשיך לשתות.

בצר לה מסכימה שרה לקיים יחסי מין עם שלושה לקוחות צעירים. האירוע נגמר באונס קבוצתי ברוטלי. היא חוזרת לדירתה מושפלת וחבולה.

היא מקבלת טלפון מבן וממהרת לחדרו שם הוא נמצא במצב קשה. היא שוכבת איתו וזמן קצר לאחר מכן הוא מת.

## פרסים ומועמדויות
קייג' זכה בפרס אוסקר לשחקן הטוב ביותר וכן בפרס גלובוס הזהב לשחקן הטוב ביותר - סרט דרמה.

שו הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - סרט דרמה.

## קישורים חיצוניים
* 

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 1995
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה רומנטית
קטגוריה:זנות בקולנוע
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטים על התאבדות
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים